Diari Oficial de la Generalitat Valenciana


Sumari del DOGV 9009, del 01-02-2021 (2021/731)

RESOLUCIÓ de 25 de gener de 2021, de la directora general de Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés al cos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9009

Data del DOGV
:   01-02-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/731


Data del document
:   25-01-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 25 de gener de 2021, de la directora general de Personal Docent, per la qual, en execució de sentència, s'inclou un aspirant en la llista de seleccionats en el procediment selectiu per a accés al cos de catedràtics d'Ensenyament Secundari, convocat per Ordre de 22 de desembre de 2009, de la Conselleria d'Educació. [2021/731]  
Per Ordre de 22 de desembre de 2009, de la Conselleria d'Educació (DOGV 6175, 30 de desembre), es va convocar el procediment d'accés als cossos de catedràtics d'Ensenyament Secundari i catedràtics d'Escoles Oficials d'Idiomes, i es va publicar el llistat amb les puntuacions definitives en el mencionat procediment en data 16 de juliol de 2014, en el qual va resultar seleccionat Josep Lluís Segarra Minyana per l'especialitat d'Organització i Processos de Manteniment de Vehicles.  
Revisada la documentació requerida en la base 9 de la mencionada convocatòria, en data 27 de novembre de 2014, el director general de Centres i Personal Docent va resoldre la no-procedència del seu nomenament com a funcionari de carrera del cos de catedràtics d'Ensenyament Secundari, per no acreditar el requisit exigit en la base 2.1.c) de l'Ordre de 22 de desembre de 2009, de la Conselleria d'Educació, relatiu al títol acadèmic requerit, per la qual cosa van quedar anul·lades totes les seues actuacions en el procés selectiu convocat per aquesta ordre.  
El senyor Segarra Minyana va recórrer contra aquesta resolució davant la jurisdicció contenciosa administrativa, i el Jutjat Contenciós Administratiu núm. 10 de València va dictar sentència el 25 d'abril de 2017, en la qual reconeix com a situació jurídica individualitzada el seu dret a ser nomenat funcionari del cos de catedràtics d'Educació Secundària en l'especialitat d'Organització i Processos de Manteniment de Vehicles. Aquesta sentència es va recórrer en apel·lació davant el Tribunal Superior de Justícia de la Comunitat Valenciana, el qual va dictar sentència desestimatòria núm. 947/2019 i en virtut de tot això, resolc:  
  
Primer  
En execució de la sentència núm. 138/17, de 25 d'abril de 2017, del Jutjat Contenciós Administratiu núm. 10 de València, declarar Josep Lluís Segarra Minyana com a aspirant seleccionat en el procediment selectiu d'accés al cos de catedràtics d'Ensenyament Secundari convocat per Ordre de 22 de desembre de 2009, per l'especialitat d'Organització i Processos de Manteniment de Vehicles, amb una puntuació de 6,0500.  
  
Segon  
Elevar al Ministeri d'Educació i Formació Professional la corresponent proposta de nomenament de Josep Lluís Segarra Minyana com a funcionari de carrera del mencionat cos i especialitat, amb efectes econòmics i administratius d'1 de setembre de 2014, segons preveu la Resolució de 24 de febrer de 2015, de la Direcció General de Centres i Personal Docent (DOGV 7480, 6 de març).  
  
Tercer  
De conformitat amb el que es preveu en l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els qui accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocuparen en el cos de procedència, sempre que aquesta destinació siga del mateix àmbit de l'administració educativa convocant.  
Contra aquesta resolució podrà promoure's, per les parts legitimades, incident d'execució de sentència, davant el Jutjat Contenciós Administratiu núm. 10 de València, de conformitat amb el que es disposa en els articles 109 i concordants de la Llei 29/1998, de 13 de juliol, reguladora de la jurisdicció contenciosa administrativa.  
  
València, 25 de gener de 2021.- La directora general de Personal Docent: M. Ángeles Herranz Ábalos.